b. Cepengan Cepengan punika cara panyepenging ringgit satunggal-satunggalipun ingkang kedah miturut wanda lan golonganing ringgit. Dene cara panyepenging ringgit punika kaangkah murih nggampilaken tumindaking dhalang anggenipun angayahi kewajiban lan saged ngresepaken. Cepengan punika kaperang dados 4, inggih punika: 1) Methit tumrap ringgit : estren, putran, katongan utawi ringgit ingkang agengipun dumugi sami Satyaki, ing genuk ngandhap 2) Sedheng tumrap ringgit : Kurawa dumugi Gathutkaca, ing lengkeh. 3) Ngepok tumrap ringgit : danawa prepatan saha raton utawi kayon, ing picisan dumugi ing genuk nginggil. nJagal tumrap ringgit : bujengan tuwin prampogan, dumugi ing wacucal. Tumrap angka 1, 2, 3, njagal punika dados cacad. Tuladha panyepenging ringgit: